Boer ernstig beseer ná skietery op plaas | Maroela Media
Boer ernstig beseer ná skietery op plaas
'n Boer is ernstig beseer ná 'n skietery op 'n plaas in Brondal, Mpumalanga. (Argieffoto ter illustrasie: Maroela Media)
'n Sekerheidswag is dood en vier ander beseer ná 'n skietery Maandagoggend op 'n plaas by Brondal in Mpumalanga.
'n Boer, wie se naam en ouderdom nie in dié stadium bekend is nie, is ernstig tydens die voorval beseer en is tans in die hospitaal ná hy veelvuldige skietwonde opgedoen het.
Russel Meiring, woordvoerder vir ER24, sê nooddienswerkers het ongeveer 06:00 op die toneel aangekom waar hulle die liggaam van 'n sekerheidswag, ook met skietwonde, onder 'n venster buite die huis gevind het.
Volgens Meiring is die wag op die toneel dood verklaar.
"Die boer het in die kombuis gelê en het veelvuldige skietwonde opgedoen wat hom in 'n kritieke toestand gelaat het.
"Hy is van gevorderde lewensondersteuning voorsien voordat hy met 'n helikopter na 'n hospitaal vervoer is," sê Meiring.
Meiring sê nóg 'n sekerheidswag en twee vrouens het met ligte beserings in die huis rondgestap.
"Die sekerheidswag is met 'n ambulans na 'n hospitaal geneem, terwyl die twee vroue met private vervoer na 'n nabygeleë hospitaal geneem is."
Volgens inligting wat op 'n AfriForum-veiligheidsgroep gedeel is, het "drie swaar gewapende" verdagtes van die toneel in wit Ford Ranger-bakkie gevlug.
Albert Gryvenstein van die organisasie Bossies Community Justice sê dié voertuig is sowat 500 meter van die huis gevind, maar dat geen verdagtes in sig was nie.
Die voertuig het glo aan 'n ander boer van die omgewing behoort, wat hom na die toneel gehaas het om hulp aan te bied.
"Ons het die gebied gefynkam. Ek was self in 'n helikopter en ons het honde op die grond gehad. Ons kon egter nog niemand opspoor nie."
Die polisie het nog nie op Maroela Media se navraag gereageer nie.
Wayde gaan nie sy titel verdedig
Verdagte wil skuldig pleit ná moord op Pta-man
Ag nee liewe Vader! Dit hou net nie op nie. Maak mens moedeloos en kwaad dieselfde tyd. Verdomde lafaards wat áltyd meer as 1 is. Nogals swaar gewapende misdadigers, maar ons moet ontwapen word pffft!!! Ek hoop en bid die boer oorleef
En net soe het die ANC/EFF nog 'n plaas pasella!
Soek en jul sal vind is die spreekwoord, moenie ophou nie, hulle het niks gevoel vir die mense se lewens op die plaas. Skuim van die aarde wat sulke misdade pleeg.
As 'n mens gemors sien weet jy dit is gemors. So hierdie is en sal altyd gemors bly
My inige simpatie aan die boer en die oorlede, sou graag wou geweet het of net die aanvallers geskiet het ? Was die wagte gewapende en het hulle teruggeskiet?Het die ranger se eienaar daar aangekom en toe vat die aanvallers die voertuig by hom?